**ΠΙΣΤΟΠΟΙΗΣΗ ΤΗΣ ΠΑΙΔΑΓΩΓΙΚΗΣ ΚΑΙ ΔΙΔΑΚΤΙΚΗΣ ΕΠΑΡΚΕΙΑΣ**

Το Τμήμα, στο πλαίσιο του παρόντος Προγράμματος Προπτυχιακών Σπουδών, παρέχει πιστοποιημένη Παιδαγωγική-Διδακτική Επάρκεια στους αποφοίτους με ακαδημαϊκό έτος εισαγωγής 2013/14 και εφεξής (ΦΕΚ 3685/31-12-2014), **εφόσον** για την απόκτηση του πτυχίου τους έχουν αξιολογηθεί επιτυχώς σε συγκεκριμένα διδακτικά αντικείμενα-μαθήματα ανά προβλεπόμενη από τον νόμο θεματική περιοχή (1. Θέματα εκπαίδευσης και αγωγής, 2. Θέματα μάθησης και διδασκαλίας, 3. Ειδική διδακτική και πρακτική άσκηση).

Επισημαίνεται ότι οι απόφοιτοι του Τμήματος, καθώς και φοιτούντες με έτος εισαγωγής από το ακαδημαϊκό έτος 2013-2014 και προηγουμένως ακολούθησαν Πρόγραμμα Σπουδών, το οποίο ικανοποιούσε ήδη τα προβλεπόμενα στις διατάξεις του νόμου 3848/2010, άρθρο 2, παράγραφος 3, περίπτωση β΄, καθώς εξασφάλιζε την αναγκαία παιδαγωγική και διδακτική επάρκεια στους /στις αποφοίτους του.

Για να την πιστοποίηση της Παιδαγωγικής και Διδακτικής Επάρκειας είναι απαραίτητη η επιτυχής παρακολούθηση μαθημάτων, τα οποία εμπίπτουν στις εξής θεματικές ενότητες και αντιστοιχούν σε τριάντα (30) τουλάχιστον ευρωπαϊκές πιστωτικές μονάδες (ΕCTS):

1η ενότητα: Θέματα εκπαίδευσης και αγωγής

2η ενότητα: Θέματα μάθησης και διδασκαλίας

3η ενότητα: Ειδική διδακτική και πρακτική άσκηση.

Για την απόκτηση της ως άνω πιστοποίησης απαιτούνται η επιτυχής εξέταση σε

* ένα τουλάχιστον μάθημα από την πρώτη θεματική ενότητα,
* ένα τουλάχιστον μάθημα από την δεύτερη θεματική ενότητα και
* τέσσερα τουλάχιστον μαθήματα από την τρίτη θεματική ενότητα.

Πιο συγκεκριμένα οι τρεις θεματικές ενότητες περιλαμβάνουν τα εξής μαθήματα:

 **1Η ΘΕΜΑΤΙΚΗ ΠΕΡΙΟΧΗ: Θέματα εκπαίδευσης και αγωγής**

**Τουλάχιστον 1 μάθημα (Υποχρεωτική Επιλογή)** από τα ακόλουθα μαθήματα που προσφέρονται στο Τμήμα Γερμανικής Γλώσσας Φιλολογίας από τον Τομέα Παιδαγωγικής του Τμήματος Φιλοσοφίας-Παιδαγωγικής-Ψυχολογίας και από το Τμήμα Ψυχολογίας του Ε.Κ.Π.Α..

* **Μαθήματα προσφερόμενα από το Τμήμα ΦΠΨ:**
1. Εισαγωγή στην Παιδαγωγική
2. Παιδαγωγική Ψυχολογία
3. Κοινωνιολογία της Εκπαίδευσης.
* **Μαθήματα προσφερόμενα από το Τμήμα Ψυχολογίας:**
1. Εξελικτική Ψυχολογία
2. Σχολική Ψυχολογία: Σύνδεση Θεωρίας και Πράξης
3. Ψυχολογία Προσωπικότητας
4. Ψυχολογία των κινήτρων
5. Σχολική Ψυχολογία
6. Εξελικτική Ψυχοπαθολογία.

**2Η ΘΕΜΑΤΙΚΗ ΠΕΡΙΟΧΗ: Θέματα μάθησης και διδασκαλίας**

**Τουλάχιστον 1 μάθημα (Υποχρεωτική Επιλογή)** από τα ακόλουθα μαθήματα του Τμήματος Γερμανικής Γλώσσας Φιλολογίας ή από μαθήματα του Τομέα Παιδαγωγικής του Τμήματος Φιλοσοφίας-Παιδαγωγικής-Ψυχολογίας και του Τμήματος Ψυχολογίας του Ε.Κ.Π.Α..

* **Μαθήματα προσφερόμενα από το Τμήμα Γερμανικής Γλώσσας και Φιλολογίας:**
1. DGB 41: Θεωρίες Γλωσσικής Κατάκτησης
2. DGB 42: Κατάκτηση Δεύτερης / Ξένης Γλώσσας, Διγλωσσία
3. DGB 47: Εκμάθηση Δεύτερης / Ξένης Γλώσσας
4. DGD 50: Θεωρίες Μάθησης και Μέθοδοι Διδασκαλίας της Γερμανικής ως Ξένης Γλώσσας
5. DGD 51: Ανάλυση και Σχεδιασμός Διδακτικού Υλικού
6. DGD 54: Νέες Τεχνολογίες στην Εκμάθηση της Ξένης Γλώσσας
7. DGD 56: Η Διδασκαλία της Γερμανικής στην Πρωτοβάθμια Εκπαίδευση.
* **Μαθήματα προσφερόμενα από το Τμήμα ΦΠΨ:**
1. Αναλυτικά Προγράμματα
2. Εκπαιδευτική Αξιολόγηση
3. Ειδική Αγωγή.
* **Μαθήματα προσφερόμενα από το Τμήμα Ψυχολογίας:**
1. Γνωστική Ψυχολογία
2. Ψυχολογία Ατομικών Διαφορών
3. Ψυχοκοινωνικά προβλήματα σχολικής και εφηβικής ηλικίας
4. Εφαρμοσμένη Κοινωνική Ψυχολογία
5. Διαπολιτισμική Ψυχολογία.

**3Η ΘΕΜΑΤΙΚΗ ΠΕΡΙΟΧΗ: Ειδική Διδακτική και Πρακτική Άσκηση**

**Τουλάχιστον 4 μαθήματα (**μεταξύ των οποίων **2 υποχρεωτικά** [DGY 18 και DGY 19] και **2 υποχρεωτικής επιλογής** [από τα άλλα αναφερόμενα εδώ μαθήματα]**)** του Τμήματος Γερμανικής Γλώσσας Φιλολογίας:

DGY 18: Εισαγωγή στη Διδακτική της Γερμανικής ως ξένης γλώσσας Ι

DGY 19: Εισαγωγή στη Διδακτική της Γερμανικής ως ξένης γλώσσας ΙΙ

DGD 52: Σχεδιασμός και Οργάνωση Μαθημάτων / Πρακτική Άσκηση

DGD 53: Αξιολόγηση Γλωσσικής Κατάρτισης και Διδασκαλίας/Πρακτική Άσκηση

DGD 55: Η Γερμανική ως Δεύτερη Ξένη Γλώσσα

DGD 57: Ανάπτυξη Γραπτών Δραστηριοτήτων στο μάθημα της Γερμανικής ως Ξένης Γλώσσας

DGD 58: Ανάπτυξη Προφορικών Δραστηριοτήτων στο μάθημα της Γερμανικής ως Ξένης Γλώσσας

DGD 59: Ανάπτυξη Δραστηριοτήτων Διαμεσολάβησης στο μάθημα της Γερμανικής ως Ξένης Γλώσσας

DGD 60: Ανάπτυξη Γραμματικής Ικανότητας στο μάθημα της Γερμανικής ως Ξένης Γλώσσας

DGD 61: Ανάπτυξη Λεξιλογικής Ικανότητας στο μάθημα της Γερμανικής ως Ξένης Γλώσσας

DGD 62: Ανάπτυξη Φωνολογικής Ικανότητας στο μάθημα της Γερμανικής ως Ξένης Γλώσσας

DGD 63: Ανάπτυξη Πραγματολογικής Ικανότητας στο μάθημα της Γερμανικής ως Ξένης Γλώσσας

DGD 64: Ανάπτυξη Κοινωνιογλωσσικής Ικανότητας στο μάθημα της Γερμανικής ως Ξένης Γλώσσας

|  |
| --- |
| **Υπολογισμός πιστωτικών μονάδων (ECTS)**Ως προς τις πιστωτικές μονάδες (ECTS), σημειώνεται ότι * τα δύο υποχρεωτικά μαθήματα του Τμήματος Γερμανικής Γλώσσας και Φιλολογίας (DGY 18 και DGY 19) όπως και τα προσφερόμενα από τα άλλα Τμήματα μαθήματα πιστώνονται με **4 ECTS**, ενώ
* τα μαθήματα υποχρεωτικής επιλογής του Τμήματος με **6 ECTS**.
 |

|  |
| --- |
| **Ενδεικτικό παράδειγμα επιλογής μαθημάτων**Για την συμπλήρωση των **30 ECTS** που απαιτούνται για την πιστοποίηση της Παιδαγωγικής και Διδακτικής Επάρκειας προτείνεται η **επιλογή έξι συνολικά μαθημάτων**:1η ενότητα: 1 μάθημα του Τμήματος ΦΠΨ ή του Τμήματος Ψυχολογίας= **4 ECTS**2η ενότητα: 1 μάθημα του Τμήματος Γερμανικής Γλώσσας και Φιλολογίας = **6 ECTS** 3η ενότητα: τα 2 υποχρεωτικά μαθήματα DGY 18 και DGY 19 (2 Χ 4 ECTS = **8 ECTS)** και δύο επιπλέον μαθήματα υποχρεωτικής επιλογήςτου Τμήματος Γερμανικής Γλώσσας Φιλολογίας (2 Χ 6 ECTS = **12 ECTS**) |